Fie Udby Erichsen stiller sig i rækken af nordjyske OL-deltagere. Hun er født i Nordjylland og har roet i mange år i Hobro Roklub. Ved dagens World Cup-regatta i Luzern i Schweiz gjorde Fie Udby Erichsen det yderst godt, og nåede kravene for OL-deltagelsen i singlesculler. Hun skal derfor til London i slutningen af juli. Hun blev nummer to ved stævnet, hvilket var rigeligt. Hun skulle nemlig i top fire for at indløse en billet til OL. Selvom en australier endte foran Fie, var forspringet til de nærmeste rigeligt stort. Det skriver Ritzau. I 2002 vandt Fie Udby Erichsen verdensmesterskabet i indendørs roning.
Fie Udby Erichsen har roet sig vej til OL